আধুনিক মানবের সর্বপ্রথম সফল আউট অব আফ্রিকা মাইগ্রেশন বা আফ্রিকা-বহির্ভূত পরিযান এর ডেটিং এর বিষয়টি বিতর্কিত।এটি টোবা ক্যাটাস্ট্রফি এর পূর্বেও হতে পারে বা পরেও হতে পারে, যা বর্তমান তোবা হ্রদে আজ থেকে ৭৪,১০০ থেকে ৭৫,৯০০ বছর পূর্বে ঘটেছিল। ভারতের অন্ধ্রপ্রদেশের জ্বলাপুরামে ছাই এর স্তরের নিচে যে পাথরের সরঞ্জাম আবিষ্কৃত হয়েছে তা এগুলোর টোবা-পূর্ববর্তী সময়ের বলে ইঙ্গিত করতে পারে, কিন্তু এই সরঞ্জামগুলোর সঠিক উৎস্য কী বিতর্কিত। হ্যাপলো গ্রুপ L3 মানুষের আফ্রিকা থেকে বের হবার পূর্বেই উদ্ভূত হয়, আর এর সময়কাল ছিল আজ থেকে ৬০,০০০ থেকে ৭০,০০০ বছর পূর্বে। এটি ইঙ্গিত করে যে এই পাথুরে সরঞ্জামগুলো পোস্ট টোবা বা টোবা পরবর্তী ছিল। আর সাথে এখান থেকে এটাও বোঝা যায় যে, মানুষ আফ্রিকা থেকে তোবা বিপর্যয় এর কয়েক হাজার বছর পরে আফ্রিকা থেকে ছড়িয়ে পড়ে বা আফ্রিকা ত্যাগ করে।